აზერბაიჯანის კულტურის სამინისტრო
აზერბაიჯანის რესპუბლიკის კულტურის სამინისტრო (აზერ. Azərbaycan Respublikası Mədəniyyət Nazirliyi) —  აზერბაიჯანის აღმასრულებელი ხელისუფლების ორგანო, რომლის მიზანია კულტურის, ხელოვნების, ისტორიისა და კულტურული ძეგლების, პრესისა და კინემატოგრაფიის შენარჩუნების სახელმწიფო პოლიტიკის განხორციელება. სამინისტრო შეიქმნა 2006 წლის 30 იანვარს კულტურისა და ტურიზმის სამინისტროების საფუძველზე. სამინისტროს მუშაობა რეგლამენტირებულია აზერბაიჯანის რესპუბლიკის პრეზიდენტის 2006 წლის 18 აპრილის #393 ბრძანებით. 2018 წლის 20 აპრილს აზერბაიჯანის რესპუბლიკის პრეზიდენტის ბრძანებულების თანახმად, კულტურისა და ტურიზმის სფეროში საჯარო ადმინისტრირების გაუმჯობესების მიზნით, აზერბაიჯანის რესპუბლიკის კულტურისა და ტურიზმის სამინისტრო გაუქმდა და აზერბაიჯანის რესპუბლიკის კულტურის სამინისტრო და აზერბაიჯანის ტურიზმის სახელმწიფო სააგენტო დაფუძნდა. აზერბაიჯანის კულტურის მინისტრია აბულფაზ ყარაევი.